**Յալչըն Քյուչյուք** (թուրքերեն՝ Yalçın Küçük, հուլիսի 1, 1938(1938-07-01), Ալեքսանդրետտա, Ալեքսանդրետի սանջակ), թուրք գրող, տնտեսագետ, փիլիսոփա և մարքսիստական բնույթի պատմաբան։ Օսմանյան կայսրության ուշ շրջանի պատմության մասնագետը հայտնի է նաև «Արդարություն և զարգացում» կուսակցության քննադատությամբ։ Ներգրավվել է «Էրգենեկոն»-ի գործում։

Կենսագրություն
--------------

Ծնվել է Իսքենդերունում, նրա հայրը թուրք էր, իսկ մայրը՝ կովկասցի։ Ավարտել է Կաբաթաշի վարժարանը, այնուհետև ընդունվել` Անկարայի համալսարան։ 1960 թվականին ավարտել է։

Աշխատել է պետական պլանավորման կազմակերպությունում։ 1966 թվականից՝ մերձավորարևելյան տեխնիկական համալսարանում։ 1971 թվականի պետական հեղաշրջումից հետո հեռացվել է։ Մինչ այդ տպագրվել է «Yön», «Emek» և «Ant» պարբերականներում, կոչ է արել «Սոցիալիստական հեղափոխությանը» Թուրքիայում և «Սոցիալիստական կառավարության» հաստատմանը, քննադատել է «Ազգային-դեմոկրատական հեղափոխության» ռազմավարությունը (թուրքերեն՝ Milli Demokratik Devrim):

1973 թվականին ստացել է Պոլաթլայի հրետանային դպրոցի պահեստազորի սպայի պաշտոնը։ Այնուհետև վարել է տնտեսական խորագիր «Cumhuriyet» թերթում և «Anka News Agency» պարբերականում։

Դրանից հետո զբաղեցրել է «Yürüyüş»-ի գլխավոր խմբագրի պաշտոնը, մասնակցել է Թուրքիայի Աշխատավորական կուսակցության գործունեությանը։ 1978 թվականին հեռացվել է, մեկ տարի անց դարձել «Սոցիալիզմի իշխանություն» ամսագրի ստեղծողներից մեկը (թուրքերեն՝ Sosyalist İktidar):

1979 թվականից դասավանդել է Անկարայի համալսարանում, սակայն աշխատանքից ազատվել է 1980 թվականի հեղաշրջումից հետո։ Այնուհետև դասավանդել է Գազի համալսարանում, սակայն 1987 թվականին ազատվել է։

Աշխատանքից ազատվելուց հետո գրել է «Toplumsal Kurtuluş» և «Hep Ileri» պարբերականների համար։ 1993 թվականին հարցազրույց է վերցրել Քրդական բանվորական կուսակցության առաջնորդ Աբդուլլահ Օջալանից։ Դրանից հետո հրապարակվել են լուսանկարներ, 
որոնցում Օջալանը Քյուչյուքի հետ շրջագայություն է կազմակերպում ճամբարով, ինչպես նաև ճաշում նրա հետ։

1990-ականներին այդ լուսանկարները տպագրվել են Քյուչյուքի գրքերում, ինչպես նաև նրա կողմից խմբագրվող ամսագրերում։ Հարցազրույցի և լուսանկարների հրապարակումից հետո իրեն պատուհասած քննադատությանն ի պատասխան՝ Քյուչյուքը հայտարարել է, որ այդ լուսանկարները գաղտնիք չեն, ինչպես նաև ամոթի պատճառ, իսկ Օջալանի հետ շփումները կապված են նրա հետ, որ նա, որպես քաղաքագետ, ընդամենը վերլուծել է Թուրքիայի Հանրապետության դեմ ամենահզոր, իր կարծիքով, ապստամբությունը։ Քրդական քաղաքական կազմակերպությունները հայտարարել են, որ Օջալանի հետ շփումների ընթացքում Քյուչյուքը «քեմալացրել է» Օջալանին՝ նրան համոզելով հրաժարվել անջատողական գաղափարներից։

1993 թվականին, ի նշան Թուրքիայի նախագահ Սուլեյման Դեմիրելի բողոքի, արտագաղթել է Ֆրանսիա, սակայն 1997 թվականին հերթական ռազմական հեղաշրջումից հետո վերադարձել է։ Վերադառնալուց հետո մեղադրվել է Օջալանի հետ հարցազրույցի ընթացքում անջատողականություն քարոզելու մեջ և դատապարտվել երկու տարվա ազատազրկման։ Դրանից հետո կարճ ժամանակ անց «Sky Türk»-ում վարել է «Մատիտներ և սրերը» (թուրքերեն՝ Kalemler ve Kılıçlar), սակայն այն շուտով փակվել է կառավարության և գլխավոր շտաբի նախկին պետ Յաշար Բյույուկանիտի պահանջով։

2009 թվականին ներգրավվել է Էրգենեկոն կազմակերպության գործում։ Գտնվել է անազատության մեջ 682 օր, ազատ է արձակվել 2012 թվականի դեկտեմբերին։

Ծանոթագրություններ
------------------

1. ↑   (тур.)
2. ↑   (тур.)
3. 1 2  *Deutsche Nationalbibliothek* Record #118864793 // Gemeinsame Normdatei (գերմ.) — 2012—2016.
4. 1 2 3 4 5 6 7 8  "Yön'den Ergenekon'a Yalçın Küçük". Türkiye. *Radikal* (in Turkish). Anka news agency. 2009 թ․ հունվարի 7. Retrieved 2019 թ․ մայիսի 2.`{{cite news}}`: CS1 սպաս․ չճանաչված լեզու (link)
5. 1 2 3  "Prof. Dr. Yalçın Küçük kimdir". *Hürriyet* (in Turkish). 2009 թ․ հունվարի 7. Retrieved 2009 թ․ հունվարի 7.`{{cite news}}`: CS1 սպաս․ չճանաչված լեզու (link)
6. ↑  Today's Zaman, 5 August 2013, Long sentences for Ergenekon suspects, life for ex-army chief Archived 2013-08-06 at the Wayback Machine.
7. ↑  "İşte Yalçın Küçük'ün Kankası". *Rize Kaçkar Televizyonu* (in Turkish). 2008 թ․ հուլիսի 18. Արխիվացված է the original 2009 թ․ մայիսի 20-ին. Retrieved 2008 թ․ նոյեմբերի 23. `{{cite news}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)
8. ↑  For instance see various issues of *Toplumsal Kurtuluş* and *Bilim ve Edebiyat*
9. ↑  Hurriyet Daily News, 28 December 2012, CHP leader pleased at journalist Yalçın’s release

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 12055264g · GND: 118864793 · ISNI: 0000000084032296 · LCCN: n79028284 · NTA: 072368101 · NUKAT: n2011207302 · SUDOC: 028789695 · VIAF: 98483317 · WorldCat VIAF: 98483317 |

 |

 |